Старшыня раённага аб’яднання прафсаюзаў Аляксандр Барэйка заўважыў: у складзе раённага аб’яднання чатыры галіновыя прафсаюзныя арганізацыі, у якія ўваходзіць 62 пярвічкі і 15 падпарадкаваных абласных. Дзейнасць накіравана на выкананне Пагаднення з райвыканкамам і раённым аддзяленнем Саюза наймальнікаў, развіццё і ўмацаванне сацыяльнага партнёрства, максімальны ахоп работнікаў калектыўна-дагаворным рэгуляваннем працоўных і сацыяльна-эканамічных адносін. А таксама на маніторынг праблемных пытанняў у аплаце працы, занятасці, сацыяльных гарантыях, цэнах, ахове працы.